Zápisnica zo zasadnutia 
Obecného zastupiteľstva vo Veselom
zo dňa 26. 6. 2025

Prítomní: Podľa prezenčnej listiny, ktorá tvorí súčasť zápisnice
Program zasadnutia:
1.	Otvorenie zasadnutia Obecného zastupiteľstva Veselé
2.	Určenie overovateľov zápisnice a zapisovateľa
3.	Schválenie programu zasadnutia
4.	Kontrola uznesení
5.	Záverečný účet obce Veselé za rok 2024
6.	Príjmy a výdavky obce na predprimárne vzdelávanie v roku 2024
7.	Pridelenie obecného nájomného bytu
8.	Doplnenie uznesenia OZ č. 44/2022
9.	 Kanalizácia obce
10.	 Rôzne
11.	 Diskusia

1. Zasadnutie OZ otvorila V. Šipková, starostka obce. Za neúčasť sa ospravedlnil poslanec Mgr. Roman Briška. Zastupiteľstvo bolo uznášaniaschopné. 
2. V. Šipková, starostka obce, predložila návrh programu zasadnutia, za overovateľov zápisnice navrhla poslancov Luciu Strečanskú a Petra Glasnáka, zapisovateľku zápisnice Danielu Michalčíkovú. 
4. Uznesenia OZ zo dňa 17. 2. 2025 predložila Daniela Michalčíková, zapisovateľka. 
5. Záverečný účet obce Veselé a celoročné hospodárenie obce za rok 2024 predložila účtovníčka Obecného úradu vo Veselom, Daniela Michalčíková. Záverečný účet bol zverejnený na úradnej tabuli obce a na webovom sídle obce 29. 5. 2025. Zároveň navrhla na schválenie použitie prebytku rozpočtového hospodárenia na tvorbu rezervného fondu vo výške 126492,62 €.
6. Regionálny úrad školskej správy v Trnave upozornil obec, že Ministerstvo školstva zverejnilo na svojom webovom sídle porovnanie príjmov a výdavkov obce na predprimárne vzdelávanie v roku 2024. Na základe analýzy údajov z výkazu FIN 1-12 ministerstvo zistilo, že obec neposkytla všetky finančné prostriedky v súlade s príslušnými právnymi predpismi na základe rozdelenia dane z príjmov fyzických osôb obcí podľa počtu detí v MŠ. Ak obec v roku 2024 neposkytla finančné prostriedky MŠ v plnej výške, tak obecné zastupiteľstvo prerokuje neposkytnutie finančných prostriedkov do 30. 6. príslušného kalendárneho roka. Príjem obce z podielových daní prislúchajúcich podľa prepočtu ministerstva pre MŠ Veselé bol 162011 €, skutočné bežné výdavky MŠ Veselé za rok 2024 boli 122660 €. Rozdiel -39351 €. Obec v roku 2024 poskytla MŠ finančné prostriedky na mzdy vo výške 80940 €, odvody do ZP 9380 €, odvody do SP 23463 €, energie 4469 €, voda 888 € a ostatné výdavky na prevádzku ako sú revízie zariadení, školenie zamestnancov, úrazové poistenie detí, všeobecný materiál a telekomunikačné služby. Všetky náklady, ktoré bolo potrebné uhradiť, boli uhradené, nebolo potrebné čerpať ďalšie finančné prostriedky. Nedočerpanie finančných prostriedkov nemalo vplyv na výchovnovzdelávací proces MŠ ani na prevádzku MŠ. Obec z vlastných prostriedkov v roku 2023 zrekonštruovala priestory MŠ vo výške 139555,90 €. V prípade havarijného stavu v MŠ obec hradí všetky výdavky z vlastných prostriedkov.
7. Nájomníčka bytu č. 1 v bytovom dome 445 vo vlastníctve obce, Vladimíra Klúčovská, predložila starostke obce dohodu o skončení nájomnej zmluvy k 31. 7. 2025. Pridelenie bytu bolo na zastupiteľstve prerokované, bude prerokované na zasadnutí bytovej komisie v obci a na návrh bytovej komisie bude pridelenie bytu ďalšiemu nájomníkovi schválené na ďalšom zasadnutí OZ.
8. Uznesením OZ vo Veselom dňa 14. 12. 2022 obecné zastupiteľstvo schválilo:
Odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C, 1781/2 zastavané plochy a nádvoria vo výmere 121 m2, v k. ú. Veselé žiadateľke: Mária Bučková, bytom Veselé 77, za cenu 10,50 €/m2, čo predstavuje celkovú dohodnutú sumu 1270,50 €, z dôvodu hodného osobitného zreteľa.
Okresný úrad Piešťany, katastrálny odbor rozhodnutím č. V 1164/2025-02 dňa 18. 6. 2025 rozhodol prerušiť konanie a je potrebné doložiť výpis uznesenia, kde bude uvedený dôvod osobitného zreteľa tak, ako je špecifikovaný v zámere obce odpredať nehnuteľný majetok obce:
Geometrickým plánom na oddelenie pozemku parc. č. 1781/1, 2, č. 670-54/2022 vyhotoveným Milanom Kollárom – geodetom, Dubovany č. 243, zo dňa 4. 10. 2022, bola parcela vo vlastníctve obce Veselé č. 1781 zastavaná plocha vo výmere 326 m2, vedená na LV 900, rozdelená na parcelu 1781/1 zastavaná plocha o výmere 205 m2 a parcelu 1781/2 zastavaná plocha o výmere 121 m2.
Žiadateľka je vlastníčkou nehnuteľnosti a to p. č. 435, na ktorej je postavený rodinný dom s. č. 77. Parcela č. 1781 zastavané plochy a nádvoria vo vlastníctve obce Veselé bezprostredne susedí s parcelou č. 435 a domom s. č. 77. Prístup do rodinnému domu č. 77 je možný len cez parcelu 1781/2. Parcela 1781/2 tvorí s parcelu 435 pravidelný celok a žiadateľka nehnuteľnosť udržuje niekoľko desaťročí.   Pre obec Veselé je pozemok prebytočný.
Na základe nového uznesenia vypracovať dodatok k zmluve.

9. Starostka obce informovala poslancov, že kolaudačné rozhodnutie obecnej kanalizácie  v obci nadobudlo právoplatnosť 9. 6. 2025. 
Informácie o podmienkach pripojenia na kanalizáciu sú zverejnené na webovom sídle obce, v mobilnej aplikácii, na obecnom úrade.
V súčasnosti sa realizuje kontrola potrubia kamerovým systémom a preplachovanie potrubia kanalizácie. Čakáme na vyjadrenie ohľadne určenia výšky stočného od Úradu sieťových odvetví.

10. Starostka obce informovala o výpovedi zmluvy L-13/TDO/1995 so spoločnosťou Márius Pedersen o podmienkach vývozu tuhého domového odpadu.
Obec Veselé a dotknutá obec Dubovany poslali spoločnú pozvánku na verejné prerokovanie „Veterný park Drahovce“. Bude sa konať 7. 7. 2025 o 17 hodine v KD Veselé. Písomne boli pozvaní zástupcovia 22 organizácií a 3 účastníci konania, súkromné osoby. Pozvánka bola zverejnená pre verejnosť na webovom sídle obcí Veselé aj Dubovany. Starostka obce pozvala poslancov OZ, ktorých účasť je veľmi potrebná a požiadala ich o oslovenie obyvateľov na účasť na prerokovaní.
Starostka obce informovala poslancov o vydaní Rozhodnutia zamestnávateľa o organizačnej zmene obce Veselé ku dňu 30. 6. 2025. Tvorí prílohu zápisnice.

Uznesenia Obecného zastupiteľstva vo Veselom zo dňa 26. 6.  2025 
Uznesenie Obecného zastupiteľstva vo Veselom č. 11/2025 
Obecné zastupiteľstvo vo Veselom
Schvaľuje
program zasadnutia obecného zastupiteľstva vo Veselom na deň 26. 6. 2025.
Hlasovanie:            Prítomní: 6 poslanci                        Za: 6 poslanci
Proti: 0                   zdržal sa: 0                      uznesenie bolo prijaté
Uznesenie Obecného zastupiteľstva vo Veselom č. 12/2025
Obecné zastupiteľstvo vo Veselom
Určuje
overovateľov zápisnice poslancov Luciu Strečanskú a Petra Glasnáka, zapisovateľku zápisnice Danielu Michalčíkovú. 
Hlasovanie:            Prítomní: 6 poslanci                        Za: 6 poslanci
Proti: 0                   zdržal sa: 0                      uznesenie bolo prijaté
Uznesenie Obecného zastupiteľstva vo Veselom č. 13/2025
Obecné zastupiteľstvo vo Veselom
Berie na vedomie
Uznesenia obecného zastupiteľstva vo Veselom zo dňa 17. 2. 2025.
Hlasovanie:            Prítomní: 6 poslanci                            Za: 6 poslanci
Proti: 0                   zdržal sa: 0                           uznesenie bolo prijaté  
Uznesenie Obecného zastupiteľstva vo Veselom č. 14/2025
Obecné zastupiteľstvo vo Veselom
a)	Schvaľuje
Záverečný účet obce Veselé a celoročné hospodárenie obce za rok 2024 bez výhrad.
b)	Schvaľuje
Použitie prebytku rozpočtového hospodárenia na tvorbu rezervného fondu vo výške 126492,62 €.
Hlasovanie:            Prítomní: 6 poslanci                        Za: 6 poslanci
Proti: 0                   zdržal sa: 0                                      uznesenie bolo prijaté

Uznesenie Obecného zastupiteľstva vo Veselom č. 15/2025 
Obecné zastupiteľstvo vo Veselom
a)	prerokovalo
oznámenie Regionálneho úradu Školskej správy v Trnave „Porovnanie príjmov a výdavkov obcí na predprimárne vzdelávanie v roku 2024 v súlade s § 35a ods. 6 zákona č. 596/2023 Z. z. o štátnej správe v školstve a školskej samospráve a o zmene a doplnení niektorých zákonov.
b)	Berie na vedomie
Informácie o poskytnutých finančných prostriedkoch obce Veselé na predprimárne vzdelávanie v roku 2024.
Hlasovanie:            Prítomní: 6 poslanci                        Za: 6 poslanci
Proti: 0                   zdržal sa: 0                      uznesenie bolo prijaté
Uznesenie Obecného zastupiteľstva vo Veselom č. 16/2025 
Obecné zastupiteľstvo vo Veselom
schvaľuje
Odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C, 1781/2 zastavané plochy a nádvoria vo výmere 121 m2, v k. ú. Veselé žiadateľke: Mária Bučková, bytom Veselé 77, za cenu 10,50 €/m2, čo predstavuje celkovú dohodnutú sumu 1270,50 €, z dôvodu hodného osobitného zreteľa.
Geometrickým plánom na oddelenie pozemku parc. č. 1781/1, 2, č. 670-54/2022 vyhotoveným Milanom Kollárom – geodetom, Dubovany č. 243, zo dňa 4. 10. 2022, bola parcela vo vlastníctve obce Veselé č. 1781 zastavaná plocha vo výmere 326 m2, vedená na LV 900, rozdelená na parcelu 1781/1 zastavaná plocha o výmere 205 m2 a parcelu 1781/2 zastavaná plocha o výmere 121 m2.
Žiadateľka je vlastníčkou nehnuteľnosti a to p. č. 435, na ktorej je postavený rodinný dom s. č. 77. Parcela č. 1781 zastavané plochy a nádvoria vo vlastníctve obce Veselé bezprostredne susedí s parcelou č. 435 a domom s. č. 77. Prístup do rodinnému domu č. 77 je možný len cez parcelu 1781/2. Parcela 1781/2 tvorí s parcelu 435 pravidelný celok a žiadateľka nehnuteľnosť udržuje niekoľko desaťročí.   Pre obec Veselé je pozemok prebytočný.
Hlasovanie:            Prítomní: 6 poslanci                                                     Za: 6 poslanci
Proti: 0                   zdržal sa: 0                                                      uznesenie bolo prijaté

Vo Veselom 26. 6. 2025

Viera Šipková
Starostka obce

Zápisnicu zapísala: Daniela Michalčíková

Overovatelia zápisnice:

Lucia Strečanská                                                              ............................................

Peter Glasnák                                                                  .............................................